ΓΡΑΠΤΗ ΕΡΩΤΗΣΗ E-3695/00

υποβολή: Torben Lund (PSE) προς την Επιτροπή

(29 Νοεμβρίου 2000)

Θέμα: Παρεμπίπτον αλίευμα δελφινιών Πρόγραμμα δράσης

Στις Ηνωμένες Πολιτείες έχει εκπονηθεί σχέδιο για τη μείωση των παρεμπιπτόντων αλιευμάτων όσον αφορά τα δελφίνια του είδους φώκαινας, το Harbour porpoise take reduction plan που έχει διαβιβασθεί στην Επιτροπή στο πλαίσιο της εξέτασης τηςπόθεσης P/99/4288/DK.

Μπορεί η Επιτροπή να ανακοινώσει ποια συγκεκριμένα μέτρα έχουν εφαρμοσθεί στις ΗΠΑ ύστερα από το εν λόγω σχέδιο δράσης; Μήπως παρόμοια μέτρα θα μπορούσαν να εφαρμοσθούν και στην ΕΕ;

Είναι διατεθειμένη η Επιτροπή να εξετάσει τη δυνατότητα της εκπόνησης προγράμματος δράσης της ΕΕ για τη μείωση στην ευρωπαϊκή αλιεία των παρεμπιπτόντων αλιευμάτων όσον αφορά τα δελφίνια;

Απάντηση του κ. Fischler εξ ονόματος της Επιτροπής

(25 Ιανουαρίου 2001)

Το σχέδιο μείωσης της αλιείας φώκιας, το οποίο τέθηκε σε εφαρμογή στις Ηνωμένες Πολιτείες στο πλαίσιο του νόμου προστασίας θαλασσίων θηλαστικών, προβλέπει μία σειρά ολοκληρωμένων μέτρων για την εφαρμογή τεχνικών τροποποιήσεων και αλλαγών όσον αφορά την χρήση ορισμένων αλιευτικών εργαλείων (κυρίως απλαδιών διχτυών), καθώς επίσης και για την αύξηση της συνεργασίας μεταξύ των αλιέων, των περιβαλλοντικών οργανώσεων, των επιστημόνων και των αρχών μέσω της ίδρυσης ομάδων μείωσης των αλιευμάτων. Όσον αφορά την εφαρμογή συστημάτων παρατήρησης, το Αξιότιμο Μέλος του Κοινοβουλίου θα πρέπει να γνωρίζει ότι, με ορισμένες εξαιρέσεις, (Οργάνωση Αλιείας Βορειοδυτικού Ατλαντικού (NAFO), Διαμερικανική Επιτροπή Τροπικού Τόνου (IATTC), Διεθνής Επιτροπή για τη Διατήρηση του Τόνου του Ατλαντικού (ICCAT)), η Επιτροπή δεν διαθέτει καμία νομική βάση, εκτός από την οδηγία του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας(1), για να ζητήσει την τοποθέτηση παρατηρητών σε αλιευτικά σκάφη των κρατών μελών.

Οποτεδήποτε προκαλούνται παρεμπίπτοντα αλιεύματα φώκιας από κοινοτικούς αλιείς, η Επιτροπή προσπαθεί να βρει λύσεις. Η Επιτροπή θα λάβει δεόντωςπόψη αξιόπιστες επιστημονικές γνώσεις και συμβουλές που προέρχονται τόσο από τα επιστημονικά συμβουλευτικά όργανά της (την επιστημονική, τεχνική και οικονομική επιτροπή αλιείας (STECF)) και από το Διεθνές Συμβούλιο για την εξερεύνηση της θάλασσας (ICES) για την ενημέρωση των μέτρων που έχει λάβει. Θα ληφθούν επίσηςπόψη συστάσεις διεθνών οργανώσεων αλιείας, των οποίων η Κοινότητα είναι συμβαλλόμενο μέρος (NAFO), Σύμβαση Αλιείας Βορειοανατολικού Ατλαντικού (NEAFC), Διεθνής Επιτροπή Αλιείας Βαλτικής Θάλασσας (IBSFC), ICCAT, Γενικό Συμβούλιο Αλιείας για τη Μεσόγειο (GFCM)).

Για το σκοπό αυτό, η Επιτροπή ζήτησε από την επιστημονική, τεχνική και οικονομική επιτροπή αλιείας να συγκαλέσει συνάντηση το 2001 σχετικά με τα παρεμπίπτοντα αλιεύματα μικρών κητοειδών. Η Επιτροπή ζήτησε επίσης από το ICES να παράσχει πληροφορίες και συμβουλές, το συντομότερο δυνατό κατά τη διάρκεια του 2001, σχετικά με τα ακόλουθα θέματα: επισκόπηση της αλιείας που έχει σημαντικές επιπτώσεις στα μικρά κητοειδή, επισκόπηση άλλων αιτίων θνησιμότητας μικρών κητοειδών, αξιολόγηση των κινδύνων που προκαλούνται από την αλιεία σε συγκεκριμένους πληθυσμούς και συμβουλές σχετικά με ενδεχόμενα μέτρα για την μείωση των επιπτώσεων της αλιείας.

Ωστόσο, πριν εξετασθεί η θέσπιση νέας νομοθεσίας, η Επιτροπή αποσκοπεί στην κατάλληλη εφαρμογή τηςφιστάμενης κοινοτικής νομοθεσίας. Είναι σημαντικό ναπενθυμίσουμε ότι τα κράτη μέλη είναιποχρεωμένα να θεσπίσουν ένα αυστηρό σύστημα προστασίας για την εξασφάλιση ενός ευνοϊκού καθεστώτος διατήρησης για όλα τα κητοειδή. Επιπροσθέτως, η φώκια περιλαμβάνεται στο παράρτημα II της οδηγίας περί οικοτόπων και τα κράτη μέλη πρέπει να προσδιορίσουν τους τόπους που πρέπει να συμπεριληφθούν στο οικολογικό δίκτυο Natura 2000. Επιπροσθέτως, τα κράτη μέλη θα πρέπει να θέσουν σε εφαρμογή τις απαιτήσεις των άρθρων 11 και 12.4 της οδηγίας περί οικοτόπων που αφορούν την εποπτεία και την παρακολούθηση των αλιευτικών δραστηριοτήτων που έχουν σχέση με παρεμπίπτοντα αλιεύματα κητοειδών. Ανήκει στη νομική ευθύνη των κρατών μελών να εφαρμόσουν τους κανόνες αυτούς και να εξασφαλίσουν την τήρησή τους.

(1) ΕΕ L 206 της 22.7.1992.